గొల్లప్రోలు
గొల్లప్రోలు, ఆంధ్ర ప్రదేశ్ రాష్ట్రములోని తూర్పు గోదావరి జిల్లాకు చెందిన ఒక గ్రామము.. మరియు అదేపేరు గల మండలమునకు కేంద్రము. పిన్ కోడ్: 533 445.
ఇది మండల కేంద్రమైన Gollaprolu నుండి 0 కి. మీ. దూరం లోను, సమీప పట్టణమైన పిఠాపురం నుండి 5 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 6783 ఇళ్లతో, 23882 జనాభాతో 1572 హెక్టార్లలో విస్తరించి ఉంది. గ్రామంలో మగవారి సంఖ్య 12071, ఆడవారి సంఖ్య 11811. షెడ్యూల్డ్ కులాల సంఖ్య 3106 కాగా షెడ్యూల్డ్ తెగల సంఖ్య 70. గ్రామం యొక్క జనగణన లొకేషన్ కోడ్ 587337.పిన్ కోడ్: 533445.
ఇది పిఠాపురానికి ఈశాన్య దిశలో ఉంది. విశాఖపట్నానికి 130 కి.మీ. దూరంలో, మద్రాసు - కొలకత్తా రైలు మార్గంలో ఉంది. 25 కి.మీ. దూరంలో ఉన్న కాకినాడ ఈ గ్రామానికి దగ్గరి పట్టణం.
1987లో నందమూరి తారక రామారావు ముఖ్యమంత్రిగా ఉన్నపుడు మండల వ్యవస్థను ఏర్పరచినపుడు గొల్లప్రోలు మండలంగా ఏర్పరచబడింది. డా. కొప్పుల హేమనాధరావు మొదటి మండల ప్రెసిడెంట్ 1987 - 1992 కాలంలో పదవిలో ఉన్నాడు. 2005 వరకు ఇక్కడ మండలం కేంద్ర కార్యాలయం నిర్మించబడలేదు. మొగలి సుబ్రహ్మణ్యం (చిట్టిబాబు) ప్రెసిడెంట్‌గా ఉన్నపుడు మండల కార్యాలయం ప్రారంభమైంది.2005లో మొత్తం మండల జనాభా 81,752 మరియు 2007లో 102,170 in 2007. గొల్లప్రోలు గ్రామంలో సుమారు 31,000 వోటర్లున్నారు.ఈ ప్రాంతం తుఫాను తాకిళ్ళకు తరచు గురవుతుంటుంది. ఎక్కువ మంది జనాభా వ్యవసాయ కార్మికులు.ఈ గ్రామప్రాంతంలో పండే మిరపకాయలకు మంచి గిరాకీ ఉంది.. ఇంకా ఉల్లి, వేరుశనగ, ప్రత్తి, వరి పంటలు కూడా ఇక్కడ బాగా పండిస్తారు.
శ్రీకృష్ణుడు చిన్నప్పుడు బాగా అల్లరి చేసేవాడనీ.. దాంతో వాళ్ళమ్మ యశోధ శ్రీకృషుణణ్ణి రుబ్బురోలుకి తాడుతో కట్టేసిందని మనం భాగవతంలో చదువుకున్నాం కదా! యాదవుల్ని గొల్లలు అని కూడా పిలుస్తారు. ఆనాటి కాలానికి చెందిన రోళ్ళు కొన్ని తదనంతర కాలంలో ఈ ప్రాంతంలో దొరికాయట..! దాంతో ఈ ప్రాంతాన్ని గొల్లలరోలు’గా పిలిచేవారు. కాలక్రమంలో ఆరోళ్ళు ఏమయ్యాయో ఎవరికీ తెలియదు. కానీ` ఈ ప్రాంతం పేరు మాత్రం ‘గొల్లప్రోలు’గా స్థిరపడిరది.
2001 వ.సంవత్సరం జనాభా లెక్కల ప్రకారం గ్రామ జనాభా 23,605. ఇందులో పురుషుల సంఖ్య 11,941, మహిళల సంఖ్య 11,664, గ్రామంలో నివాస గృహాలు 5,937 ఉన్నాయి.
గ్రామం పాఠశాల 1954లో మొదలయ్యింది. శ్రీమతి గవరసాన సుభద్ర (డా. గవరసాన సత్యనారాయణ భార్య) ఇందుకు భూమి విరాళంగా ఇచ్చింది. ఆమె తండ్రి జ్ఞాపకంగా ఈ పాఠశాలకు "డా. మలిరెడ్డి వెంకటరాజు మెమోరియల్ ప్రాథమిక పాఠశాల" అని పేరు పెట్టారు. ఇందులో సుమారు 400 మంది విద్యార్థులు తెలుగు మీడియంలో చదువుకొంటున్నారు.. శ్రీమతి మలిరెడ్డి ఉమాంబ ప్రాథమిక పాఠశాల అనేది 2007 లో మొదలు పెట్టేరు. ఇది కూడా గవరసాన దంపతుల పూనికతో జరిగినదే. ఇటీవల కొన్ని ప్రైవేటు పాఠశాలలు ఇంగ్లీషు మీడియంలో విద్యాసదుపాయం కలిగించారు.గొల్లప్రోలులో రెండు ఉన్నత పాఠశాలలు ఉన్నాయి: 
Z.P.P. ఉన్నత పాఠశాల 1950 దశకంలో సేఠ్ పెరాజీ లుంబాజీచే నిర్మించబడింది. మరొకటి బాలికల ఉన్నత పాఠశాల. ఇంకా మాధురి విద్యాలయం అనే ప్రైవేటు స్కూలు ఇంగ్లీషు మీడియం చదువును అందిస్తుంది. ఇది సమీప గ్రామాలలో మంచి పేరు కలిగి ఉంది.
ముఖ్యమైన పంటలు: మిర్చి, ప్రత్తి, వరి, ఉల్లి, మిరపకాయలు
ధాన్యం మిల్లులు, జిన్నింగ్ మిల్లులు, వేరుశనగ నూనె మిల్లులు,RICE MILLS ఉన్నాయి.
శివాలయం, విష్ణ్వాలయం, సాయిబాబా గుడి ఉన్నాయి.
శ్రీ అపర్ణ అమ్మవారి ఆలయం ఆంధ్ర ప్రదేశ్ తూర్పు గోదావరి జిల్లా గొల్లప్రోలు మండలం తాటిపర్తి అను గ్రామములో ఉంది. ఈ గ్రామం అన్నవరం పుణ్యక్షేత్రానికి 20 కి.మీ దూరంలో, సామర్లకోటకు 25 కి.మీ దూరంలో, కాకినాడకు 30 కి.మీ దూరంలో ఉంది.
శ్రీ అపర్ణ దేవిని శుక్రవారము పూజించినచో విద్యార్థులకు విద్యాలాభము, వ్యాపారులకు ధనలాభము, స్త్రీలకు సౌభాగ్య సంపదలను, పురుషులకు సకల కార్యసిద్ధిని చేకూర్చును.
గొల్లప్రోలు రైల్వేస్టేషను (స్టేషను కోడ్ GLP) చెన్నై - హౌరా రైలు మార్గంలో, సామర్లకోట, తుని స్టేషనుల మధ్య ఉంది.
ఈ స్టేషను నుండి పిఠాపురం స్టేషనుకు 4 కి.మీ., అన్నవరం స్టేషనుకు 19 కి.మీ. దూరం. గొల్లప్రోలు రైల్వేస్టేషను చుట్టుప్రక్కల 27 గ్రామాలలో సుమారు 1,50,000 జనాభాకు ప్రయాణ వసతి కలిపిస్తుంది.గొల్లప్రొలు చరితా అమురుతం పుస్తకము 2017 మార్చిలో విదుదల అయ్యింది. రచయిత బొజ్జ ప్రసాదు.
జనాభా (2001) - మొత్తం 23,605 - పురుషుల సంఖ్య 11,941 - స్త్రీల సంఖ్య 11,664 - గృహాల సంఖ్య 5,937